અમદાવાદ: ગુજરાતની આર્થિક રાજધાની ગણાતા અમદાવાદના મ્યુનિ. કોર્પો.ની આવતી કાલે નવા સીમાંકન મુજબ સામાન્ય ચૂંટણી યોજાશે. અમદાવાદ કોર્પોરેશનની ચૂંટણીનો જંગ પહેલી વખત ભારે કશ્મકશભર્યો થશે. હાલના શાસક ભાજપ અને વિપક્ષ કોંગ્રેસ માટે સમગ્ર ચૂંટણીજંગ પ્રતિષ્ઠાભર્યો રહેશે. ભાજપ માટે કોર્પોરેશનમાં પુનઃ સત્તાની પ્રાપ્તિ ગુજરાતના રાજકારણમાં સર્વોપરી રહેવા જરૂરી બનશે. બીજી તરફ પાટીદાર આંદોલનના કારણે કોંગ્રેસ માટે દાયકા બાદ સાનુકૂળ માહોલ સર્જાયો છે. તેમ છતાં કોંગ્રેસ સત્તા મેળવવામાં નિષ્ફળ નિવડશે તો આ બાબત ખુદ કોંગ્રેસ પક્ષ માટે ભારે આઘાતજનક બનશે.